b'\n_START_ARTICLE_\nBeat \'em up\n_START_PARAGRAPH_\nEls beat \'em ups o busca-raons en catal\xc3\xa0 (sovint anomenats en angl\xc3\xa8s com a scrolling fighting games, fighting action games, scrolling beat \'em ups o a vegades brawlers) s\xc3\xb3n videojocs on hi ha un combat tancat contra diversos contricants i guanyar-los \xc3\xa9s el m\xc3\xa0xim objectiu. Els beat \'em up tamb\xc3\xa9 es basen en la lluita amb armes blanques sovint anomenades tamb\xc3\xa9 hack \'n\' slash (o colpeja i destrossa). Aquest no \xc3\xa9s un g\xc3\xa8nere distingit dels altres, per\xc3\xb2 si que \xc3\xa9s un subg\xc3\xa8nere tem\xc3\xa0tic. A difer\xc3\xa8ncia dels videojocs de lluita competitius, durant el joc el jugador ha de fer front al llarg d\'un gran nombre de nivells, amb la vista del tipus scrolling i el jugador es va movent per l\'escenari. Les armes de foc poden sortir en el joc, per\xc3\xb2 \xc3\xa9s un element propi dels videojocs shoot \'em up, ja que el prop\xc3\xb2sit dels busca-raons \xc3\xa9s el combat cos a cos contra diversos enemics._NEWLINE_En aquesta classe de videojoc, un o m\xc3\xa9s jugadors (sovint m\xc3\xa9s de dos, per\xc3\xb2 a vegades fins a sis) poden triar un \xc3\xbanic personatge cadasc\xc3\xba i equip per despr\xc3\xa9s lluitar contra els enemics controlats per la m\xc3\xa0quina. D\'aquesta manera, a difer\xc3\xa8ncia dels videojocs de lluita u-contra-u, quan els jugadors juguen alhora, no han de lluitar nom\xc3\xa9s pel personatge enemic que els hi toca lluitar. En poques ocasions, els jugadors no es poden fer mal entre ells, tot i que hi ha escepcions per\xc3\xb2 no \xc3\xa9s un objectiu del joc. La lluita t\xc3\xa9 lloc en escenaris d\'avan\xc3\xa7ament horitzontal, i alguns dels videojocs que determinen el g\xc3\xa8nere hi tenen un enemic (o boss) al final. La majoria dels beat \'em up estan caracteritzats pel moviment d\'esquerra i dreta (i saltar) com tamb\xc3\xa9 els moviments verticals dels jugadors, en tot l\'escenari.\n_START_SECTION_\nOr\xc3\xadgens\n_START_PARAGRAPH_\nEls primers beat \'em up s\xc3\xb3n en general m\xc3\xa9s simples que els que van venir despr\xc3\xa9s, que van sorgir a l\'edat d\'or dels videojocs, on era com\xc3\xba jugar a videojocs d\'aquest g\xc3\xa8nere sense gaires moviments. Potser, l\'exemple m\xc3\xa9s important en fou el Kung Fu Master de l\'empresa Irem el 1984, per\xc3\xb2 tamb\xc3\xa9 hi va haver altres t\xc3\xadtols importants com el Fist II, Knuckle Busters i The Way of the Tiger del 1986, i Altered Beast del 1988._NEWLINE_Als or\xc3\xadgens del g\xc3\xa8nere, potser el primer exemple dels beat \'em up va ser el Nekketsu Koha Kunio-kun (conegut com a Renegade als EUA). El Kunio-Kun va introduir tres caracter\xc3\xadstiques que van ser est\xc3\xa0ndard al g\xc3\xa8nere: una vista de 3/4 que permetia uns moviments no m\xc3\xa9s d\'esquerra i dreta per\xc3\xb2 tamb\xc3\xa9 verticalment sin\xc3\xb3 tamb\xc3\xa9 sortir i entrar de l\'escenari que es veia; hi havia tres accions de botons el "saltar, ataca per l\'esquerre, ataca per la dreta" i un \xc3\xbanic enemic final a cada pantalla. Hi ha dos caracter\xc3\xadstiques m\xc3\xa9s dels busca-raons que no van sortir al Kunio-kun per\xc3\xb2 si als videojocs seg\xc3\xbcents: el mode multijugador i nivells extremadament petits. Al Kunio-kun, cada pantalla era en una \xc3\xa0rea tancada, i tot els beat \'em ups subseg\xc3\xbcents tracten la lluita contra enemics i superant obstacles al llarg de les pantalles i al final s\'havien s\'enfrontar a un enemic final, a l\'estil de la majoria dels videojocs scrolling en 2D.\n_START_SECTION_\nL\'edat d\'or dels beat \'em ups\n_START_PARAGRAPH_\nQuan es comen\xc3\xa7a a mitjan d\xc3\xa8cada de 1980, particularment amb el Double Dragon, el jugador havia de tranc\xc3\xb3rrer a trav\xc3\xa9s dels nivells o pantalles del joc eliminant tots els enemics que es trob\xc3\xa9s i superant els obstacles, i al final de cada nivell s\'havia d\'enfrontar a l\'enemic final, que quan el guanyava se superava el nivell guanyant una s\xc3\xa8rie de punts. Els millors videojocs del g\xc3\xa8nere des d\'aleshores foren el Double Dragon i el Final Fight; que ambd\xc3\xb3s videojocs van ser continuats amb m\xc3\xa9s videojocs que encara hi s\xc3\xb3n avui en dia, i va ser a finals dels anys 80 i a mitjans dels 90 que els videojocs d\'aquest g\xc3\xa8nere tenien la mateixa jugabilitat. Aquests videojocs van ser molt famosos entre les m\xc3\xa0quines recreatives i se solien trobar normalment a les sales recreatives, per\xc3\xb2 han tingut un greu declivi. L\'empresa Capcom es va fer famosa per produir diversos videojocs de lluita d\'aquest g\xc3\xa8nere, llan\xc3\xa7ant diversos t\xc3\xadtols originals com el Captain Commando i la saga Final Fight com tamb\xc3\xa9 els videojocs amb llic\xc3\xa8ncia com el Dungeons & Dragons: Shadow over Mystara, Knights of the Round i Alien vs. Predator._NEWLINE_Els videojocs beat \'em up per consola tamb\xc3\xa9 es van fer molt famosos, en particular el River City Ransom per la NES, i la saga Streets of Rage per la Sega Mega Drive, Sega Master System i Sega Game Gear._NEWLINE_La proliferaci\xc3\xb3 dels beat \'em up a finals dels anys 80 i principis dels 90 no van seguir sempre una mateixa l\xc3\xadnia de semblan\xc3\xa7a; ja que hi ha centenars de busca-raons diferents, com la franqu\xc3\xadcia Bebe\'s Kids. La seva popularitat va seguir fins a la renaixen\xc3\xa7a dels videojocs de lluita u-contra-u (a principis del 1991 amb el llan\xc3\xa7ament del Street Fighter II).\n_START_SECTION_\nEls beat \'em up actuals\n_START_PARAGRAPH_\nAlguns dels videojocs del g\xc3\xa8nere actuals tenen semblances amb els antics beat-em \'up. El Bushido Blade, un videojoc de lluita que surten armes realistes, i el Tekken 3, un dels que han obtingut m\xc3\xa9s \xc3\xa8xit en els de lluita u-contra-u, ambd\xc3\xb3s per la PlayStation, tenen semblances amb els beat \'em up. El Guilty Gear Isuka, un videojoc de lluita u-contra-u en 2D, que t\xc3\xa9 un mode de joc anomenat Boost Mode el qual es pot jugar amb personatges a l\'estil dels beat \'em up. No obstant aix\xc3\xb2, en el Bushido Blade es pot eliminar a un enemic en un sol cop, contr\xc3\xa0riament als t\xc3\xadtpics beat \'em up. _NEWLINE_Les noves tecnologies tamb\xc3\xa9 han influ\xc3\xaft en el g\xc3\xa8nere, n\'hi ha amb gr\xc3\xa0fics en 3D (alguns exemples poden ser l\'Urban Reign, el Die Hard Arcade i el Spikeout de Sega, el The Bouncer de Squaresoft i el Teenage Mutant Ninja Turtles el 2003 i el Viewtiful Joe de Konami). Per\xc3\xb2 la majoria de les empreses busquen recrea els cl\xc3\xa0ssics del g\xc3\xa8nere, com les seves sagues o franqu\xc3\xadcies. La gran innovaci\xc3\xb3 dels busca-raons moderns \xc3\xa9s la introducci\xc3\xb3 dels combos, i l\'estil dels videojocs de lluita u-contra-u per realitzar molts atacs. En un sistema d\'una combo (o combinaci\xc3\xb3 d\'atacs), el jugador pot fer una s\xc3\xa8rie de moviments perqu\xc3\xa8 el jugador contrincant hagi de respondre defensant-se, si el jugador atacant guanya amb la combo tamb\xc3\xa9 guanyar\xc3\xa0 punts extres i un gran nombre d\'\xc3\xa8xits consecutius. Aquest tipus de jugabilitat no seria possible si no hi hagu\xc3\xa9s els nous comandaments amb un gran nombre de botons, tot i tenir una simple jugabilitat de joc (amb algunes excepcions, com \xc3\xa9s el cas dels videojocs Kunio Kun)._NEWLINE_No obstant aix\xc3\xb2, en els beat \'em up moderns s\'han incrementat la tradicional combinaci\xc3\xb3 d\'elements de jugabilitat d\'altres g\xc3\xa8neres dels videojocs. Aquests videojocs tenen grans millores com l\'afegiment de missions, tamb\xc3\xa9 amb armes de foc (tot i que els videojocs de lluita nom\xc3\xa9s es basen en el combat cos a cos). La majoria dels busca-raons en 3D s\xc3\xb3n videojocs que combinen amb el g\xc3\xa8nere de l\'acci\xc3\xb3 en tercera persona. Els videojocs que es relacionen amb aix\xc3\xb2 poden ser The Warriors i el Dead to Rights._NEWLINE_Dynasty Warriors 2 \xc3\xa9s un nou videojoc de lluita del tipus hack and slash que t\xc3\xa9 noves caracter\xc3\xadstiques, amb nivells oberts, i que abandona la cl\xc3\xa0ssica perspectiva lineal dels beat \'em up. En el Devil May Cry s\'ajuda a popularitzar els hack and slash que incorpora l\'exploraci\xc3\xb3 d\'escenaris com els videojocs d\'aventures. Que va servir d\'influ\xc3\xa8ncia pel God of War i el Heavenly Sword.\n_START_SECTION_\nEstils dels beat \'em up\n_START_PARAGRAPH_\nHi ha dos tipus principals de combat: el combat cos a cos o arts marcials i combat amb armes, normalment amb objectes que es van trobant per l\'escanari, com el Double Dragon i el Final Fight. Des que van sortir els videojocs amb lluita cos a cos, les armes s\xc3\xb3n un recurs secundari. Els videojocs que serveixen d\'exemple poden ser les sagues Streets of Rage, River City Ransom, Final Fight, i la saga Double Dragon._NEWLINE_En alguns videojocs que s\'usen les arts marcials per lluitar per\xc3\xb2 que tamb\xc3\xa9 surten armes (com el nunchaku i el shuriken), els jugadors troben aquests objectes a mesura que van avan\xc3\xa7ant en el joc, per\xc3\xb2 no les tenen disponibles en comen\xc3\xa7ar el videojoc. Per\xc3\xb2 tamb\xc3\xa9 hi ha una altra s\xc3\xa8rie de videojocs que utilitze armes que s\xc3\xb3n pr\xc3\xb2pies dels personatges i les tenen des del principi, malgrat ser armes blanques. Els exemples de jocs de lluita beat \'em up amb armes blanques poden ser les sagues Teenage Mutant Ninja Turtles i la de Golden Axe._NEWLINE_Altres videojocs del g\xc3\xa8nere s\xc3\xb3n caracter\xc3\xadstics per altres elements. Sovint, el jugador ha de triar un de tres personatges: un de fort per\xc3\xb2 lent, un de fluix per\xc3\xb2 r\xc3\xa0pid o un altre personatge que est\xc3\xa0 equilibrat en for\xc3\xa7a i velocitat. L\'exemple cl\xc3\xa0ssic example d\'aix\xc3\xb2 \xc3\xa9s la saga Final Fight (en Haggar \xc3\xa9s fort per\xc3\xb2 lent, en Guy \xc3\xa9s r\xc3\xa0pid per\xc3\xb2 fluix i en Cody \xc3\xa9s el que est\xc3\xa0 m\xc3\xa9s o menys equilibrat). D\'aix\xc3\xb2 tamb\xc3\xa9 t\xc3\xa9 semblances amb altres g\xc3\xa8neres. Tamb\xc3\xa9, menjar alguna cosa serveix per recuperar vida en un joc d\'aquestes caracter\xc3\xadstiques, normalment en objectes destrossables com caixes o dip\xc3\xb2sits.'